: GIAN en CAMILLE
Gian Groen & Camille van Niekerk
Gian Groen is reeds vanaf 1999 deel van die musiekbedryf as lid van die groep “Spinnekop”. Treffers soos “Tiger & Louise” asook “Binneland In” kom uit sy pen. Die groot deurbraak in Gian se loopbaan was toe Laurika Rauch Gian se “Vier Seisoene Kind” opneem. Daarna volg 6 solo albums (waarvan die nuutste “#AlsIsNetLekker”) asook talle versoeke deur ander sangers - waaronder Theuns Jordaan, Kurt Darren & Dozi - om van Gian se liedjies op te neem.
Onlangs het sy paaie gekruis met die van Camille van Niekerk, die Amerikaans gebore sanger wat ŉ ongelooflike voorliefde vir ons mooi taal ontwikkel het, na haar huwelik met haar Suid-Afrikaans gebore man. Haar Afrikaanse weergawes van bekende treffers (wat sy aanvanklik net vir haar man & sy ouers gesing) het ŉ internet sensasie geword. Duisende aanhangers het voorstelle gestuur wat hulle graag sal wil hoor. Camille het dit akoesties getoonset & met haar aanhangers gedeel.
Gian het Camille aan Kobie Koen van “Vonk Musiek” voorgestel. Gian het ook 2 pragtige oorspronklike liedjies “Proteas op die tafel” & “Hier het ek jou gevind” vir Camille geskryf.
Hierdie vertoning by die Boer sal natuurlik bekende treffers van Gian insluit sowel as van Camille se gunsteling Afrikaanse liedjies, maar daar wag ook ‘n hele paar musikale verrassings op die gehoor.
Dis 'n asemrowende konsert ...moenie mis!
GIAN en CAMILLE
2019-07-03 - R 145 per ticket